b"\n_START_ARTICLE_\n29'er\n_START_SECTION_\nSkrog og rig\n_START_PARAGRAPH_\nSkroget er lavet af glasfiber og er bygget med sandwichforst\xc3\xa6rkninger og dobbeltbund. Dette f\xc3\xb8rer til, at 29'eren er meget stiv og robust, men samtidig let._NEWLINE_Masten kan deles i tre hvor de to nederste dele er lavet i aluminium og toppen i en kulfiber/glasfiber blanding._NEWLINE_Fokken vender selv, det vil sige, at den ikke skal betjenes, n\xc3\xa5r den f\xc3\xb8rst er trimmet ind. Dertil er der ogs\xc3\xa5 et storsejl, som betjenes direkte fra bommen som en gennakker. Sejlene er af mylar design som surfsejl og kan ses igennem. Kun gennakkeren best\xc3\xa5r af almindeligt spilerstof. I \xc3\xb8jeblikket laves sejlene af Neilpryde, der prim\xc3\xa6rt laver surfsejl._NEWLINE_I mods\xc3\xa6tning til 49'eren st\xc3\xa5r kun gasten i trapez i 29'eren, mens rorsmanden bruger h\xc3\xa6ngestropper. Det er sv\xc3\xa6rt at sejle jollen med kr\xc3\xa6ngning, s\xc3\xa5 de kr\xc3\xa6ver godt samarbejde mellem rorsmanden og gasten, for at b\xc3\xa5den ikke kr\xc3\xa6nger."